Lelaki Teragung

"Lelaki Teragung" ialah lagu yang dirakamkan dan dipersembahkan oleh Dayang Nurfaizah, dikeluarkan sebagai single ketiganya untuk album ketujuhnya yang menggunakan namanya sebagai judul album. Ia dikeluarkan pada 19 Mei 2016 oleh Indigital Sdn. Bhd., "Lelaki Teragung" ialah salah satu daripada 12 lagu yang bertanding di Anugerah Juara Lagu ke-31 yang berlangsung pada 22 Januari 2017 dan merangkul gelaran juara menewaskan 11 lagu lain di pentas akhir.

Mengenai lagu ini, Dayang berkongsi bahawa bapanya menjadi sumber inspirasi dalam kehidupannya. Lagu ini ditujukan khas sebagai tanda penghargaan untuk Adenan Satem, Ketua Menteri Sarawak yang meninggal dunia pada 11 Januari 2017. Lagu ini juga dijadikan sebagai muzik tema untuk drama adaptasi daripada novel 7 Hari Mencintaiku terbitan Pena Creative Pictures.

Muzik video
Muzik video untuk "Lelaki Teragung" difilemkan di Kampung Gulang-Gulang, Tanjung Karang, Selangor. Dayang berkata: "Alhamdulillah, semuanya berjalan lancar. Tidak sampai dua jam, saya dan kru produksi berjaya menyelesaikan proses rakaman muzik video lagu itu. Ini kali pertama saya menjejakkan kaki ke sawah padi dan apa yang saya boleh katakan, pemandangannya sangat indah dan saya sendiri tidak sabar untuk menantikan hasilnya,".

Ulasan kritis
Dalam ulasan retrospektif mengenai lagu ini, menurut Stail.my: "Magis-magis yang dia lakukan semakin menjadi akhir-akhir ini dan semuanya bermula dengan Di Pintu Syurga diikuti Tak Pernah Menyerah dan Langit Cinta. Hampir sudah pasti juga Lelaki Teragung mampu menjadi satu lagi titik tolak kejayaan Dayang dalam rencana kerjayanya".

Anugerah dan pencalonan

Rujukan

Lagu 2016
Single 2016
Lagu Dayang Nurfaizah